Torrent reconeix que moltes vegades no s’ha tingut prou en compte el sud de Catalunya.
El president del Parlament de Catalunya, Roger Torrent, va visitar l’Observatori de l’Ebre el darrer divendres per conèixer el territori i la seva realitat. Torrent va aprofitar l’estada per parlar també sobre la situació política entre Catalunya i Espanya i recomanar als líders polítics espanyols que segueixin l’exemple de Pablo Iglesias, visitant als presos polítics. Respecte a les protestes que han dut a terme els Comitès de Defensa de la República a les seus d’ERC i el PDeCAT, Torrent va remarcar que s’ha d’invertir energia a avançar junts cap als objectius polítics marcats. Durant la visita a l’Observatori de l’Ebre el president també es va reunir amb la Plataforma en Defensa de l’Ebre.